*מבחן 2 במגמת מחשבת*

תורה ומצוות וחגים

קוראים לי

והיום אני מרגישה ממש

משך המבחן: שעה (תוספת זמן: שעה ורבע)

בחירה: עני על 2 שאלות מתוך 3 בחלק א, ו-2 שאלות מתוך 3 בחלק ב

חלק א – תורה ומצוות – עני על 2 שאלות מתוך שאלות 1-3

1. **הרב סולוביצ'יק-ימי זיכרון, והרב קוק, מאמרי הראי"ה "לנחמת ישראל"**
   1. מדוע, לפי הרב סולוביצ'יק, יש חשיבות לפרטים של כל מצווה? הרב סולוביצ'יק מביא משל, על מנת לחזק את דבריו. כתבי בתשובתך את המשל והנמשל.
   2. לפי הרב קוק, מה ניתן לעשות, על מנת לחזק את ההקפדה על פרטי ההלכה? מדוע זה יעזור?
2. **הרב יהודה עמיטל "מחויבות או התחברות" והרב שג"ר- לוחות ושברי לוחות.**
   1. ישנה תופעה, שאנשים מעוניינים לקיים מצוות רק אם "מתחברים" אליהם. הרב עמיטל מונה שלושה גורמים לתופעה הזאת. מהם?
   2. ע"פ הרב שג"ר:
      1. מה יותר מסוכן, עבודת ה' ללא רגש או אנרכיה (=חוסר שלטון, שכל אחד עושה מה שהוא רוצה) בקיום מצוות?
      2. כיצד הרב שג"ר מוכיח את דעתו?
3. **מהר"ל מפראג- תפארת ישראל, והרב סולוביצ'יק, פניני הרב**
   1. לפי המהר"ל מפראג, מדוע מברכים "לעסוק בדברי תורה" ולא "ללמוד תורה"?
   2. לפי הרב סולוביצ'יק, אדם ששוכח את כל מה שהוא לומד, מה המטרה שילמד תורה?

חלק ב – חגים – עני על 2 שאלות מתוך שאלות 4-6

1. **הרב יעקב אריאל, היבטים רעוניים של הסוכה**
   1. לפי הרב אריאל, למה צריכה לחנך אותנו היציאה מהבית לסוכה?
   2. הסבירי במילים שלך את דברי הרב אריאל "האדם יודע שאינו בודד [...] אמנם אין הדבר מבטיח לו הגנה מפני כל נזק, אך הוא יודע דבר אחד, שכל מה שיקרה לו, מיד ה' הוא, הכל מתוכנן, הכל משמעותי ותכליתי".
2. **הרב קוק, מאמרי הראי"ה חלק א', פך השמן**
   1. על פי הרב קוק, פך השמן הוא גם דימוי לנושא אחר בחיים שלנו. הסבירי מהו הדימוי, ומה לומדים מדימוי זה.
   2. במקורות שלמדנו, ראינו עוד רבנים שדימו מצווה או אירוע לנושא רחב יותר. הביאי דוגמא למשל ונמשל כאלה בחומר שלמדנו, וכתבי מי אמר אותם.
3. **הרב אורי שרקי, עולם התורה והטבע (קטע שלא למדנו)**

מסכת אבות פרק ג משנה ז:

הַמְּהַלֵּךְ בַּדֶּרֶךְ, וְשׁוֹנֶה וּמַפְסִיק מִמִּשְׁנָתוֹ וְאוֹמֵר: מַה נָּאֶה אִילָן זֶה, וּמַה נָּאֶה נִיר זֶה, מַעֲלֶה עָלָיו הַכָּתוּב כְּאִלּוּ מִתְחַיֵּב בְּנַפְשׁוֹ.

הסבר הרב שרקי:

יש לדייק בלשון המשנה. לא נאמר: "המהלך בדרך ושונה ואומר מה נאה אילן זה". יש במשנה תוספת של שני מילים "ומפסיק ממשנתו ואומר" מכאן שאם היה אומר מה נאה אילן זה ולא היה מפסיק ממשנתו, כלומר אם ראיית האילן וההתפעלות ממנו היו ההמשך של משנתו, אדרבא היה בכך רוממות לנפשו. זאת היתה התפשטות התורה שלו לתחום רחב יותר. הבעיה האמיתית של האדם הזה עמוקה היא מאוד, אצלו יש שני עולמות! יש משנתו מצד אחד וכדי להסתכל באילן, עליו לצאת לתחום אחר, עליו להפסיק ממשנתו. אם כן הוא מתחייב בנפשו כי הוא חי בעולם דואליסטי. האידיאל היה שהוא יעסוק במשנתו, ומתוך עסק משנתו יאמר מה נאה אילן זה...

"ר' יעקב אומר, העולם הזה דומה לפרוזדור לפני העולם הבא. התקן עצמך בפרוזדור כדי שתיכנס לטרקלין" מה מלמדנו רבי יעקב? שהעולם הזה והעולם הבא הינם שני צדדים של אותה מציאות. אם העולם הזה הוא פרוזדור והעולם הבא הוא טרקלין, הרי פרוזדור וטרקלין הם שני חלקים של אותו בית. זאת אומרת שעולם הזה והעולם הבא שייכים זה לזה, ואפשר להאיר את הפרוזדור מאורו של הטרקלין. איך עושים את זה? פותחים את הדלתות, רואים חיי עולם בחיי שעה. ואז הופך הפרוזדור להיות חלק מהטרקלין. זו הדרישה של ר' יעקב, אם אתה פוסק ממשנתך ואומר "מה נאה אילן זה" זה חמור מאוד, עליך לומר מה נאה אילן זה, דוקא מתוך המשך משנתך, וזה מה שאנו עושים קצת בט"ו בשבט

* 1. מדוע, ע"פ הרב שרקי, אומרת המשנה על מי שאמר "מה נאה אילן זה", " מַעֲלֶה עָלָיו הַכָּתוּב כְּאִלּוּ מִתְחַיֵּב בְּנַפְשׁוֹ"?
  2. מה ניתן ללמוד ממשנה זו על הקשר שבין העולם הזה והעולם הבא?

שלום בראון

רציתי לומר לך (ממש בלי קשר למבחן) ש...